 Explozie puternică în sudul Libanului, într-un fief al organizaţiei islamiste Hezbollah.
O explozie puternică a avut loc marţi în sudul Libanului, într-un fief al organizaţiei islamiste Hezbollah. Surse: Deflagraţia s-a produs la un depozit de armament al Hezbollah. Mai multe persoane au fost rănite, iar unele clădiri au suferit daune semnificative.
O explozie puternică a avut loc, marţi, într-un fief al organizaţiei islamiste şiite Hezbollah, în sudul Libanului, afirmă surse citate de agenţia Associated Press.Deflagraţia s-a produs în satul Ain Qana, situat în regiunea libaneză Sidon.Un oficial din cadrul mişcării şiite Hezbollah a confirmat producerea exploziei, fără a oferi detalii.Potrivit unor surse citate de agenţia Reuters, explozia s-a produs într-un depozit de arme al Hezbollah, mai multe persoane fiind rănite. Organizaţia islamistă şiită susţine că explozia s-a produs în mod accidental.Postul tv Al Jadeed a prezentat imagini care arată daune semnificative la clădirile din zona deflagraţiei.Pe 4 august, în zona portuară din Beirut a avut o explozie extrem de puternică, soldată cu moartea a 200 de persoane şi avarierea a zeci de mii de locuinţe din capitala Libanului.